CELEX: 62007FN0050
Language: el
Date: 2007-12-17 00:00:00
Title: Υπόθεση F-50/07: Προσφυγή/αγωγή της 17ης Δεκεμβρίου 2007 — Hristova κατά Επιτροπής

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/36
            
         Προσφυγή/αγωγή της 17ης Δεκεμβρίου 2007 — Hristova κατά Επιτροπής
   (Υπόθεση F-50/07)
   (2008/C 79/68)
   Γλώσσα διαδικασίας: η αγγλική
   Διάδικοι
   
      Προσφεύγουσα-ενάγουσα (στο εξής: προσφεύγουσα): Valentina Hristova (Pavlikeni, Βουλγαρία) (Εκπρόσωπος: Georgi Kerelov, δικηγόρος)
   
      Καθής-εναγόμενη: Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Ακύρωση της αποφάσεως της 3ης Απριλίου 2007 της εξεταστικής επιτροπής του διαγωνισμού EPSO/AST/14/06 να μη δεχθεί τη συμμετοχή της προσφεύγουσας στον διαγωνισμό και να μη βαθμολογήσει την πρακτική δοκιμασία της, με το αιτιολογικό ότι η τριτοβάθμια εκπαίδευσή της δεν είναι συναφής με τα περιγραφόμενα στην προκήρυξη του διαγωνισμού καθήκοντα και η προσφεύγουσα δεν διαθέτει τριετή επαγγελματική πείρα πλήρους απασχολήσεως στον συγκεκριμένο τομέα μετά την απόκτηση του τίτλου τριτοβάθμιας εκπαίδευσης.
   Αιτήματα της προσφεύγουσας-ενάγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 3ης Απριλίου 2007 της εξεταστικής επιτροπής του διαγωνισμού EPSO/AST/14/06 να μη δεχθεί τη συμμετοχή της προσφεύγουσας στον διαγωνισμό,
            
         
               —
            
            
               να υποχρεώσει, κατά δίκαιη κρίση, την καθής να καταβάλει στην προσφεύγουσα 28 718 ευρώ (αποδοχές ενός έτους), ως αποζημίωση και ικανοποίηση, για τη ζημία και την ηθική βλάβη που υπέστη, λόγω της παράνομης αποφάσεως της εξεταστικής επιτροπής του διαγωνισμού, πλέον τόκων υπερημερίας με το νόμιμο επιτόκιο, υπολογιζομένων από την ημερομηνία ασκήσεως της προσφυγής-αγωγής,
            
         
               —
            
            
               να καταδικάσει την καθής στα δικαστικά έξοδα.